2.

Der gælder følgende betingelser for tjenesten: 2.1. Mindste antal flyvninger Der foretages mindst tre daglige returflyvninger på ruten Helsinki-Varkaus på hverdage, mandag-fredag, bortset fra officielle fri- og helligdage. Der foretages mindst én flyvning hver lørdag fra Varkaus til Helsinki og mindst én flyvning hver søndag fra Helsinki til Varkaus. Fartplanen kan ændres af hensyn til efterspørgslen i Julen og i forbindelse med andre offentlige fri- og helligdage. 2.2. Kapacitet Kapaciteten på hver flyvning skal være mindst 30 pladser. Der bør være tilstrækkelig plads til bagage/fragt, så det er muligt for hver passager på en fuldt booket flyvning under normale vejrforhold at medtage 8 kg håndbagage og mindst 20 kg indtjekket bagage. 2.3. Fartplan Mandag til fredag foretages en flyvning fra Varkaus lufthavn så tidligt, at ankomsten i Helsinki-Vantaa lufthavn finder sted senest kl. 7.00, således at tilslutningen til de væsentligste internationale ruter sikres. Mandag til fredag foretages en flyvning fra Helsinki-Vantaa lufthavn så tidligt, at ankomsten i Varkaus lufthavn finder sted senest kl. 8.30 og derefter returnere til Helsinki senest kl. 9.30. Mandag til fredag foretages en aftenflyvning fra Helsinki-Vantaa lufthavn til Varkaus ca. kl. 17.30, og denne returnerer til Helsinki senest kl. 19.00. Mandag til fredag foretages der også en flyvning fra Helsinki-Vantaa lufthavn til Varkaus kl. 23.35 eller senere. Lørdag morgen foretages en flyvning fra Varkaus lufthavn, der ankommer til Helsinki-Vantaa lufthavn senest kl. 8.30. Søndag foretages en sen aftenflyvning fra Helsinki-Vantaa lufthavn til Varkaus lufthavn. 2.4. Billetpriser og salg En enkeltbillet mellem Varkaus and Helsinki må højst koste 184 EUR inklusive alle skatter og afgifter. Der tilbydes billetkategorier til nedsat pris, og mindst 15 % af alle billetter skal tilbydes i disse kategorier. Luftfartsselskabet skal indgå en interline-aftale vedrørende den rute, der er underkastet forpligtelse til offentlig tjeneste, med mindst et andet luftfartsselskab, som beflyver ruter fra Helsinki–Vantaa. Interline-aftalen indgås på samme eller tilsvarende betingelser, og der aftales et pro-rata system til fordeling af indtægter fra billetsalget i overensstemmelse med de relevante internationale regler. Luftfartsselskabet skal indgå interline-aftaler på samme eller tilsvarende betingelser med alle luftfartsselskaber, som beflyver ruter fra Helsinki-Vantaa lufthavn, og som ønsker at indgå en sådan aftale. Luftfartsselskabet forelægger Ministeriet for Transport og Kommunikation alle oplysninger om interline-aftaler og bestemmelserne heri af hensyn til gennemførelsen af kontrol. Luftfartselskabet skal benytte et internationalt reservations- og billetsystem i Finland og være i besiddelse af en IATA-interline-aftale, som omfatter prisfastsættelse for tilslutningsflyvninger og bagagehåndteringsordninger. Det internationale reservations- og billetsystem skal indeholde oplysninger om priser og fartplaner. Luftfartsselskabet skal indgå en samarbejdsaftale, der omfatter prisfastsættelse for tilslutningsflyvninger, med mindst et selskab, som beflyver udenrigsruter fra Helsinki-Vantaa lufthavn. Flyvningerne administreres ved hjælp af et edb-reservationssystem. 2.5. Driftens kontinuitet Et luftfartsselskab, der har til hensigt at beflyve denne rute, skal forpligte sig til at udføre flyvningen i henhold til forpligtelsen til offentlig tjeneste frem til udgangen af november 2006. Hvis bestemmelserne i den ovennævnte forpligtelse til offentlig tjeneste ikke overholdes i forbindelse med flyvningen, kan dette få administrative og/eller strafferetlige følger. 2.6. Adgangsforhold for funktionshandicappede Luftfartsselskabet sikrer, at funktionshandicappedes behov tilgodeses.